钦定古今图书集成/明伦汇编/氏族典/第530卷 > 郭僎
## 钦定古今图书集成/明伦汇编/氏族典/第530卷 > 郭僎

按《宋史郭僎传》，“僎字同升，开封祥符县人。以父任调
海州东海县尉，权祥符县尉，再调滨州招安丞，又为
亳州蒙城丞，权咸平县丞。靖康初，勤王兵有剽掠邑
界者，僎率民兵击之，得犯者斩以徇。会金人大至，力
不敌，僎走南京，从赵野乞师，不从，恸哭而归。寻知宣
城县，通判全州，权饶州浮梁宰。未行时，有贼张顶花”
者，已逼县境，僎径就道至县，约束吏士，誓以死战。贼
闻之，伪降，入邑为变。僎端坐公署，大骂不绝口，遂遇
害。诏赠承议郎，录其后二人。